### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2022 er der afsat 0,9 mio. kr. til etablering af en elevator på [adresse] i Gørlev. Efter indledende dialog om projektet har det har vist sig, at lokalebehovet ikke kan dækkes af lokalerne på [adresse]. Derfor er der ikke for nuværende behov for elevatoren. Det anbefales derfor, at rådighedsbeløbet tilføres råderummet.

## Indstillinger

Direktøren indstiller, at rådighedsbeløbet på 0,9 mio. kr. til etablering af en elevator på [adresse] i Gørlev tilføres råderummet.

## Behandling

Økonomiudvalget, Kommunalbestyrelsen.

## Sagsfremstilling

På investeringsoversigten for 2022 er der afsat 0,9 mio. kr. til etablering af en elevator på [adresse] i Gørlev.

Ældresagen i Gørlev har i 2021 fremført ønske om at benytte lokalerne på førstesalen på [adresse] i Gørlev. Dette ville kræve en elevator af hensyn til brugernes mulighed for at få adgang til lokalerne. I dag er der udelukkende en trappe, der fører op til førstesalen.

De ønskede lokaler benyttes for nuværende af [adresse]. Ældresagen ønsker lokaler, hvor der kan opstilles borde og stole permanent, og som desuden kan rumme større foreningsarrangementer.

Efter indledende dialog med Ældresagen om projektet har det har vist sig, at lokalebehovet ikke kan dækkes af lokalerne på Basen. Lokalerne er ikke store nok, og der vurderes at være udfordringer forbundet med ønsket om permanent bordopstilling i relation til de nuværende brugere.

Ældresagen har således fundet en midlertidig løsning med leje af lokaler i forsamlingshuset Enigheden. De ønsker sig dog fortsat egne lokaler, der kan dække deres behov.

Der er således ikke for nuværende behov for at etablere en elevator på [adresse] i Gørlev. Det anbefales derfor, at rådighedsbeløbet tilføres råderummet.

## Økonomiske konsekvenser

Rådighedsbeløbet på 0,9 mio. kr. tilbageføres til råderummet. Rådighedsbeløbet udgør herefter 0 kr.

[adresse] bemærkninger er indarbejdet i sagen.

### Sagens forløb

17-08-2022 Økonomiudvalget
Anbefales.